CELEX: 31985R0762
Language: el
Date: 1985-03-12 00:00:00
Title: Κανονισμός (ΕΟΚ) αριθ. 762/85 του Συμβουλίου της 12ης Μαρτίου 1985 που τροποποιεί τον κανονισμό (ΕΟΚ) αριθ. 1760/78 περί κοινής ενέργειας για τη βελτίωση της υποδομής σε ορισμένες αγροτικές περιοχές

Avis juridique important

|

31985R0762

Κανονισμός (ΕΟΚ) αριθ. 762/85 του Συμβουλίου της 12ης Μαρτίου 1985 που τροποποιεί τον κανονισμό (ΕΟΚ) αριθ. 1760/78 περί κοινής ενέργειας για τη βελτίωση της υποδομής σε ορισμένες αγροτικές περιοχές  

Επίσημη Εφημερίδα αριθ. L 086 της 27/03/1985 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 762/85 ΤΟΥ ΣΥΜΒΟΥΛΙΟΥ  της 12ης Μαρτίου 1985  που τροποποιεί τον κανονισμό (ΕΟΚ) αριθ. 1760/78 περί κοινής ενέργειας για τη βελτίωση της υποδομής σε ορισμένες αγροτικές περιοχές  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι, δυνάμει του κανονισμού (ΕΟΚ) αριθ. 1760/78 (2), όπως τροποποιήθηκε από τον κανονισμό (ΕΟΚ) αριθ. 2003/83 (3), η Ιταλία και η Γαλλία έθεσαν σε εφαρμογή προγράμματα για τη βελτίωση της υποδομής σε ορισμένες αγροτικές περιοχές·  ότι οι ελλείψεις που υπάρχουν ακόμη στην υποδομή όσον αφορά το αγροτικό οδικό δίκτυο, καθώς επίσης και την τροφοδότηση με ηλεκτρισμό και πόσιμο νερό των απομακρυσμένων γεωργικών εκμεταλλεύσεων, καθώς και των χωριών των οποίων οι κάτοικοι ασχολούνται με τη γεωργία, επηρεάζουν σοβαρά την ανάπτυξη της γεωργίας στις περιοχές αυτές·  ότι, ως εκ τούτου, είναι απόλυτη ανάγκη να ενισχυθεί οικονομικά η κοινή δράση για να εξασφαλιστεί η συνέχεια στην ανάπτυξη της γεωργίας στις συγκεκριμένες περιοχές·  ότι, ελλείψει άλλων μέτρων που θα μπορούσαν να διαδεχθούν αυτά τα μέτρα κατά τη λήξη της κοινής δράσης, πρέπει να παραταθεί η διάρκεια αυτής της δράσης μέχρι το τέλος του 1985·  ότι, λόγω της ανεπάρκειας των διαθέσιμων πιστώσεων, πρέπει η αίτηση συνδρομής να μπορέσει, κατ' εξαίρεση, να μεταφερθεί για δεύτερη φορά το 1985,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1760/78 τροποποιείται ως εξής:  1. Στο άρθρο 11, οι παράγραφοι 1 και 3 αντικαθίστανται από το ακόλουθο κείμενο:  «1. Η διάρκεια της κοινής δράσης λήγει στις 31 Δεκεμβρίου 1985.»  «3. Το προβλεπόμενο κόστος της κοινής δράσης, με το οποίο επιβαρύνεται το Ταμείο, ανέρχεται, για την περίοδο που προβλέπεται στην παράγραφο 1, σε 170 εκατομμύρια ECU.»  2. Στο άρθρο 15 δεύτερο εδάφιο προστίθεται η ακόλουθη φράση:  «Εντούτοις, το 1985, η αίτηση συνδρομής μπορεί να μεταφερθεί για δεύτερη φορά.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Μαρτίου 1985.  Για το Συμβούλιο  Ο Πρόεδρος  F. M. PANDOLFI  (1) ΕΕ αριθ. C 72 της 18. 3. 1985, σ. 139.  (2) ΕΕ αριθ. L 204 της 28. 7. 1978, σ. 1.  (3) ΕΕ αριθ. L 198 της 21. 7. 1983, σ. 1.